
Mo remercié mo Rab et créateur infiniment qui li fine donne moi courage 
lor sadqa nou Mehboob(s.a.w) pou mo fine capave donne écrire ene livre 
lor namaz nafil. Mo espéré qui Allah pou donne so bénédiction pou qui 
livre la publier. Allah donne nou tout banne freres, soeurs, bénédiction pou 
qui nou mettre ca en pratique. Ameen, thumma ameen. 

Namaz li ene poteau dans l'islam, li ene plus grand ibaadat parmi banne 
les autre ibaadats. Li ene meilleur façon pou banne banda rencontre 
zotte khaliq (Créateur) Allah. Quran Paak et hadith mentionne qui ca même 
ibaadat, li pli nécessaire et fine montre qui tout banne bénéfice spirituelle 
dans ca monde la coumma dans lot monde, li ena relation avec ca qualité 
ibaadat la. Quran paak et hadith cite entre autres ca 20 profits énorme la 
parmi. 

> Namaz li ene façon pou faire Allah content. 

> Namaz li ene quikchose qui banne farishta bien content. 

> Namaz li ene sunnat banne Ambiya-e-kiraam. 

> Namaz ene plus bel noor Allah. 

> Namaz donne barkat dans nous rizk(mange). 

> Namaz ca meme racine nou Iman. 

> Namaz li ene repos pou nous l'âme et nous le corps. 

> Namaz servi pou protège nou contre banne l'ennemi. 

> Namaz capave servi pou faire nou shafa’at (l'intercession). 

> Namaz ena éclairage pou nou Qabar. 

> Namaz empêche nou reste dans solitude dans Qabar. 

> Namaz c'est ene façon pou faire doah qabool (exaucé). 

> Namaz ene aide pou facilite nou réponse avec Moonkar Nakir. 

> Namaz donne ene lumière dans nou le ker et dans nous l'âme. 

> Namaz sauve nou are di feu l'enfer. 

> Namaz servi ene mesure(poids) 1er pese nou banne Amaal (actions). 

> Namaz pou faire nou traverse vite lor poulsiraat. 

> Namaz le clef jannat. 

> Namaz éloigne nou are banne mauvaises actions. 

> Avec namaz nou Amaal namaaz li nettoye pareil coumma savon 
nettoye ene linge sale. Hoozoor(s.a.w) fine dire qui ene banda li pli 
approché avec so rab quand li dans sijida namaz. 

Allah Rabbul Izzat Li très sincère et Li ena pitié pou so banda. Allah 
jamais laisse personne qui faire so sajda et frotte so nenez lor la terre, 

courber devant les autres et li dire "Eh mo croyant! astere to fine vine 

pou moi" Namaz pas seulement servi ou dans Akherat mais aussi dans 
dunya, li ene façon pou ou réussi dans la vie matérielle. Li sauve ou dans 
tracas et dans difficulté. 

Hazrat Aboo Huzaifa (r.a) fine déclaré qui 1er Hoozoor(s.a.w) ti pe tombe 
dan ene grand difficulté, li ti pe aile dan namaz toute suite. Qui fer? 
Parcequi namaz ena rahmat Allah. Dans chaque moment difficulté faire 
ibaadat li absolument couma dire ou pe cherche refuge et protection dans 
godi (le bras) allah. La personne qui dans protection Allah pas ena narien 
a craindre ni lor dunya ni dans Akherat tout banne ambiya-e-Kiraam et 
zotte banne Ummat, banne tabein, swalehin et les autres ti pe suivre ca 
même principe. Zotte ti pe faire namaz chaque fois qui zotte ti dans 
difficulté. Avec barkat namaz Allah ti pe aide zotte invisiblement et zotte ti 
pe gagne succès. Ene ti baba, si li gagne peur ou si quique étranger cause 
fort are li, li gagne peur et li rode protection dans le bras so marna et li 
gagne tranquillité la-bas même. De la même façon toute banda momin 
aile vers so Khaliiq n'importe quand quiqaine fer zooloom lor li. Li fer sajda 
so rab et li gagne tranquillité. Allah dire: "Eh mo banne croyants! Avec 
Namaz ek sabar(patience), cherche l'aide. 

Aussi longtemps qui musulmans fer ibaadat so rab, li pas pou tombe dans 
difficulté, Allah Taala fine donne victoire ek succès banne musulmans 
contre qui banne puissant n'importe qui incroyants les autres le rois, ti rode 
fer zooloom. Ti ena ene l'époque quand musalman ti connu et renommé 
et ti servi l'exemple pou les autres, surtout pou banne kafirs. Mais aster li 
pas comme ca. Ler nous abandonne façon qui banne Boozrooq, banne 
Ambiya et nou nabi (s.a.w) ti montré nou et nou fine néglige faire ibaadat. 

Nous fine tombe dan difficulté. Zordi, nou respect ne pli couma li ti été 
autrefois. A peine si nou capve dire quelques musulmans pe faire l'honneur 
Islam. 

Mo banne frere, si nou le vin bon musulmans, tout quikchose qui nous fine 
perdi nou capave regagne zotte insha Allah. Dans namaaz ena grand 
richesse, qui Allah fine donne tout momin. Namaz faire leker momin reste 
dans tranquillité. Ene momin quand même li bien riche et li gagne tout 
quikchose a l'aide, li gagne la paix seulement dans Namaaz. Ene poisson 
dans la mer, ou tire li dans dilo ou mette quand même linge plus cher are li, 
li pas pou gagne tranquillité jamais, excepte si ou mette li dans la mer 
encore. Sa même tranquillité qui ena dans namaaz pou banne banda 
momin, parce qui namaaz li ene nourriture pou leker banda momin. 


Allah fine faire 5 fois namaaz obligatoire (faraz) pou nou, qui nou bizoin lire 
mais ena quelques nafils aussi, qui si nou, pratique zotte ,nou pou gagne 
beaucoup profits et nou pou gagne sawaab. Dans dunya li coume ca: Ce 
qui travaille li gagne la paye. Mais ce qui faire extra (overtime),li gagne pli 
boucoup l'argent a cause qui li sacrifie pli boucoup le temps. Ce qui lire 5 
fois namaz, li bien bon. Mais ce qui lire nafils li pou gagne beaucoup plus. 
Hoozoor (s.a.w) fine dire qui Allah Taalah dire: "avec faraz, mo banne 
banda cherche pou vine près are moi. Avec nafils zotte essaye tout le 
temps pou vine plus près avec moi. Finalement zotte vine près avec moi et 
doah zotte demandé mo faire qabool. Mo accompli tout zotte nécessaire et 
mo garde zotte dans mo Rahmat." 

Dans ene lot hadith, ena qui dan namaaz faraz ce qui manque, li complète 
dan nafil. A cause ca même li recommande pou lire nafil tout le temps. 
Alhamdo lillah tout banne frères et soeurs conne qui veut dire namaz faraz, 
a cause ca mo pas écrire narien a propos namaaz faraz. 

Puisque boucoup banne frères et sœurs gagne désir pou lire nafil et parce 
qui boucoup fine approche moi pou explique pou qui zotte capave lire 
namaaz nafils continuellement, mo fine faire prépare ca livret la pou 
explique dans qui façon lire nafils et combien qualité nafils ena. Mo espéré 
qui banne freres et sœurs gagne plaisir lire nafil régulièrement par la 
grâce Allah. Ameen thumma ameen. 

Mo fine décrire ca banne namaaz nafils la a partir banne receuils dans livre 
recommandes, tels les livres banne grands savants musulmans et dans 
sahaé sitta. Mo mentionne spécialement sayed Ashraf Jahangeer (r.a) so 
livre qui écrire en farsi (persan) et qui contenir boucoup de bonnes choses 
qui moorids ti ape pratique et apé pratiqué. 

Banne Moorids la fine faire ene recueil tout ca banne l'enseignement la et 
mo fine tire certains banne l'enseignement la pou mo faire livret la, aussi 
bien qui banne qui mo fine trouve dans sahae sitta, Tirmizi, Abu dawood, 
Ibn maja, bukhari Shariff etc. Finalement, mo remercie mo frère 
Habiboullah pou la peine qui li fine prend pou traduire bannes textes de 
l'Urdu et mo faire doah pou qui Allah garde li en bonne santé et donne li 
courage pou li continuer aide moi pou propage l'islam. 

Ler ou pou lire ca livre la et ou mette banne l'enseignement en pratique, 
pas blier ou demande doah pou moi aussi, pou gagne a dans dunya et 
dans akherat servi Oomaté Mustapha. Dimande doah aussi pou Musjid 
Al-Aqsa servi Ahle Sunnat Wal Jammat. Ameen Thumma ameen. 


1. TAHIYATT UL WAZOO 

Li recommandé pou lire 2 rakaats namaz tahiyatt ul wazoo après qui ou 
fine faire wazoo et avant qui ou parti le corps qui ou fine mouille dans 
wazoo, li vine sec. Dans Hadith sahih muslim enan qui Nabi-e-karim (s.a.w) 
fine dire, "celui qui faire wazoo bien et qui lire 2 rakaats Tahiyyat ul wazoo 
avec plein dévotion, Allah donne li jannat. 


Z. TAHIYAT UL MUSJID 

Ler rentre dan Musjid après qui ou fine fini faire wazoo, li sunnat pou lire 2 
rakaats namaaz Tahiyat ul Musjid. Dans Hadith shareef (bukhari) 
Hoozoor(s.a.w) dire qui celui qui rentre dans ene musjid, avant qui li assisé 
li bizoin lire 2 rakaats Tahiyat ul Musjid. Apres Azan Fajar jusqu'à soleil 
levé et après Namaaz Assar, jusqu'à coucher du soleil li Mana (empêché) 

lire Tahiyat ul wazoo. Entre-temps ou capave lire darood ou Tasbih. 


3. SALAT-UT-TAHAJJUD 

Ça namaaz nafil la meilleur qui tout banne nafil. Enan boucoup 
recommandations et éloges pour ça nafil la dans Hadith Shareef Bukhari et 
Muslim. Hoozoor (s.a.w) dire qui Allah, le Maître et Créateur, Li ene plus 
grand Pardonner. Dans chaque 3ème et dernier parti la nuit, Allah tourne 
vers dunya et dimande: "Est ce qui ena quikene qui ouïe faire doah, Mo 
pou faire so doah qabool." cequi li dimandé, Mo donne li, qui sann-la oulé 
maghferat, Mo faire li maaf. Oulé dimande cequi ou bizoin Mo donne ou. 
Ou dans difficulté, mo faire ou difficulté disparaître." 

Dans ene lot hadith, Rasool (s.a.w) dire: "Allah pli près ek so banda dans 
sa 3ème partie la nuit la. Allah vine parmi ça banne banda qui sacrifie ça 
parti la nuit la pou faire Ibadaat. Dans ene lot hadith encore ena qui 
Hoozoor (s.a.w) fine dire: "Lire Tahajjud sans faute, parce qui avant zotte, 
ça ibadaat la li ene tradition banne Swaleheen et li ene façon spécial pou 
approche avec Allah. Allah pardonne banne péchés et sauve ou are banne 
mauvaises action. 

Dans Hadith, li ajouté qui Allah faire waada (promesse) avec Bani Adam 
(fils Adam), qui si zotte faire ibadaat dans l'obscurité la nuit, Allah pou 
éclaire zotte Qabar et zotte la vie dunya et zotte la vie akherat oussi pou 
éclaire. Dans ene hadith, Hoozoor (s.a.w) dire qui après namaaz farz, 
namaz qui plus profitable, c'est namaz Tahajjud. "L'heure convenable pou 
lire Tahajjud, c'est vers 3 heures du matin jusqu'à a l'heure sehri couma 
l'heure sehri pe vini, l'heure tahajjud fini, ou capave lire 2 à 12 rakaats 
selon ou capacité. Si ene dimoune qui tout le temps li ti habitué lire tahajjud 
et qui fine arrivé li fine malade et li pas fine capave lire so Tahajjuud le soir 
même, alors pou ca circonstance la seulement et dans ca cas la li capave 
lire li pendant la journée exceptionnellement avec niyyat 12 rakaats et ça 
ene hadith Muslim shareef. Hazrat Aisha siddiqua (r.a) li déclaré qui 
Hoozoor (s.a.w) quand li pas ti pe capve lire Tahajjud a cause malade ou 
empêchement, li ti apé lire 12 rakaats dan la journée. 

FJlCOJX LIRE JX.1JII.1Z TAHAJJUD 

Ou lire 2 rakaats par 2 rakaats, toujours avec niyyat Tahajjud. Dans 
chaque rakaat ou lire Alham et 3 fois Qui houwallah. 

Ene l'autre façon pou lire c'est dans façon la: Dans 1er rakaat après Alham 
ou lire 12 fois Qui Houwallah. Dans 2eme rakaat, 11 fois Qui houwallah, 
dans 3 eme rakaat, 10 fois, dans 4eme 9 fois et dans chaque rakaat qui 
reste diminué li ene fois, par exemple : 8 fois, 7 fois, 6 fois etc. ...Jusqu'à 
dans dernier rakaat ou lire 1 seul fois Qui Houwallah. Li nécessaire qui 
ou lire 2 rakaats par 2 rakaats ca façon la. Apres qui ou fine lire Qui 
Houwallah, soit 12 fois, 11 fois, 10 fois etc. Ou capave lire sourah qui ou 
envi. Lere ou fine fini lire namaz Tahajjud ou lire ça doah: 

Allahoumma lakal liamclo anta qniv> imoiis samaa wati wal ardwe 
waiiian fi lii m ia. Walakal liamclo alitas samawate wal ardwe waiiian 
fi liiima walakal liamdoii aida iioiiroiissama wate wal ardwe 
waiiian fi liiima walakal hamdoii aidai haqqou wa waadakal liaqqou 
waleqaa ouka liaqqou il waiinahivvoiina liaqqou il wossovYodouuo 
ni u lia in in ad a u haqqoun wasser aton haqqoun, Allahoumma hika 
aslamto wabika amaiitou wa alaika tawakkaltou wa-ilaika anabtou 
wabeka liasaidou wa ilaika hakamto aida rabbana wa-illaikal 
niaswn* faghfirli maa qaddamtou wa maa a kbkh artou waiiiaa 
asrarton waiiiaa a’iantou wa maa anta ‘alamoii bilii miiiiii aidai 
muquaddimou wa antal miia klikh iroii la illaha ilia anta la hawla wa 
la quwwata ilia billa liil alioid azim. 


4. SALAAT ISHRAAP 

Dans hadith Tirmizi Shareef, Hoozoor (s.a.w) fine dire celui qui faire 
namaz fajr avec jamaat et li faire éloge Allah (zikr) ou bien li lire Quran 
Shareef jusqu'à qui soleil fine levé et après li lire 2 rakaats salaat ul 
ishraaq, li gagne sawaab Haj ek umrah. Lire 4 rakaats avec niyyat 
Salat-ul-lshraaq. Enan ene riwayat (raconte) qui dire celui qui lire 4 rakaats 
après qui soleil levé, Allah faire wada (promesse) avec ça personne la qui 

li pou protégé li pendant toute la journée entier et qui li pou donne li ce qui 
li bizoin (jaiz). Banne auliah fine dire ça namaz la salatul Ishraaq et Salatul 
Haajat, parcequi ça namaz la n'importe qui doah jaiz qui ou dimandé, Allah 
faire qabool. celui qui lire namaz la, jamais li pou vin mouhtaj 
quelqu'un(depende lor quikene), tout le temps Allah pou aide li. Li pou 
gagne barakat dans so travail et li pou faire progrès. Li recommandé qui ou 
faire ça namaz la. 

Ça namaz la ou lire environ 20 minutes après qui soleil fine levé. Dans 
premier rakaat apres Alham ou lire sourah Washams, dans 2eme rakaat, 
ou lire Alham et sourah wallaile. Dans 3eme rakaat, ou lire Alham et 
waddoha. Dans 4eme rakaat, ou lire Alham et Alam Nashrah. Si ou pas 
conne ça banne surah la, sourah qui ou trouve facile ou lire. Apres 
salaam ou lire 1 1 foiis ca doah la: 

Allahoumma iiini as-alokal ‘afwa wal 'allai a walmou afaatacl daema 
fi ddené waddunya wal akhéra. 

5. SALATTUL DOUHA 

Ça oussi li ene sunnat. Nous Hoozoor (s.a.w) fine déclaré qui celui qui lire 
2 rakats namaz Chaast, Allah pou pardonne so péché quand meme qui 
quantité li été. Allah pou éclaire so figure dans dunya et oussi dans qabar 
et même jour jugement dernier. Pou ça namaz la enan so l'importance 
mentionne dans hadith Shareef. Ça namaz la, li 2 a 12 rakaats et ou 
capave lire sura qui ou conné. Ou capave faire li à partir de 10 heures 
jusqu'à Misfounnahar. C’est-a-dire, jusqu'à vers avant midi. 

6. SALATTUL AWABIN 

Ça namaz la, enan 6 rakaat nafil et bezoin lire li entre Maghrib et Esha. 
Ena boucoup Sawab si ou lire li. Hazrat Abu Hooraira (r.a) fine dire 
Hoozoor (s.a.w) fine dire qui celui qui faire 6 rakkats namaz entre maghrib 
et Esha et li pas cause aucainne causé dunya, 1er la ça 6 rakaats namaz 
la li pou égal ibaadat 12 bananés so ibaadat. Haazrat Abu bakr Siddiq (r.a) 
fine dire qui li même fine tendé qui Rassool (s.a.w) fine dire qui celui lire 4 
rakaats namaz après Maghrib, li pou pareille couma ene dimoune qui fine 
faire Hajj. Hazratt Abu bakr Siddiq dimande qui pou arrivé banne qui faire 6 

rakaats. Hoozoor (s.a.w) fine réponde qui Allah pou faire zot goonah 
(peche) maaf. 


Façon pou lire Awabin 

Lire 6 rakaats 2 par 2. Dans premier rakaat lire Qui ya ayyu hal Kafiroun 
dans 2eme rakaats li mustahab pou lire Qui houwallahou ahad et pou le 
reste (4) rakaats ou lire n'importe qui facile ou conné. 

7. SALATTUL TASBIH 

Ça li 4 rakaats nafil. Ena boucoup sawab si lire ça Hadith Abu Dawood 
et Ibne Majah mentionné qui ene jour Hoozoor (s.a.w) fine dire avec so 
chacha Hazrat Abbas: 

• chacha! Est ce qui ou oulé mo donne ou ene cadeau de grande 
valeur? 

• Est ce qui ou oulé mo donne ene chose spéciale? 

• Ou oulé mo donne ou ene quikchose qui ou pou gagne 10 grands 
profils? 

Allah pou faire ou goonah (péché) maaf. Ça banne péché li: 

■ Banne péché qui ou ti pou faire, mais qui ou pou éloigné are zotte 
astere. 

■ Bann péché qui ou fine fec faire. 

■ Banne peche qui ou fine faire depuis longtemps. 

■ Banne péché nouveau qui fec faire(récents) 

■ Banne péché qui ou fine faire par oubli. 

■ Banne péché qui ou fine faire avec ou propre connaissance. 

■ Banne péché mineur (pas grave). 

■ Banne péché qui ou fine faire dans cachette. 

■ Banne péché grave. 

■ Banne péché qui ou fine faire ouvertement 


Et alors Rassool (s.a.w) fine donne so réponse et li fine dire qui ça action la 
c'est Salatul Tasbih. Li fine dire so chacha si li capave lire ça nafil tous les 
jours. Si li capave, alors li lire tous les vendredis. Si li pas capave, li lire ene 
fois par an, ou encore, si li pas capave même alors lire li ene fois dans so 
la vie. 

Façon lire Salatul Tasbih 

Ou faire niyyat pou faire 4 rakaats Salatul Tasbih 

Tasbih : (Siihlinnnllnlii walliamcloulilalii walailaalia illallaliou 
wallahou ackbar). 

Apres niyyat, ou lire comme d'habitude pou tout namaz, 
sana(Subhanakalla humma), lire 15 fois ça tasbih mentionné la et lire 
a’ouzoubillahe et bismillah. Ensuite ou lire Alham et sura qui ou conné. 
Apres ou lire Tasbih 10 fois. 

Apres ou aile dans rookoo et ou lire 3 fois Subbhaana rabbial ‘azwim 
coumma pou tou namaaz et après ça ou lire 10 fois tasbih. Apres ça ou 
dire sami’allahou lemann hamidah, Rabanaa lakal hamd après lire 10 fois 
tasbih. 

Ou ale dans sajdah lire 3 fois Subhana rabbiyai a’Iaaa couma dans tout 
namaz et apres dans sajda même ou lire 10 fois tasbih, puis ou assisé et 
ou lire 10 fois tasbih encore, et après ou aile dans second sajdah et ou lire 
3 fois Subhana rabbiyai a ‘laa et après 10 fois tasbih. Ou leve pou 2eme 
rakaat. 

Avant qui ou lire Alham, ou lire 15 fois tasbih. Apres Alham ek sura ou lire 
10 fois tasbih. Ensuite ou aile dans rookoo et lire 10 fois tasbih, levé et 
lire 10 fois tasbih aile dans sajdah lire 10 fois tasbih assisé encore 10 fois, 

2eme sijdah 10 fois et apres complète couma dans tout namaz. 

RECAPITULATION 

l tr Rak’at 

1. Niyyat 

2. Thana (Subhanakallaahumma) 

3. 15foisTasbih 

4. Ta'awwuz(A’ouzobilla), Tasmiyya (bismillah) + Alham ek sura 

5. lOfoisTasbih 

6. Rookoo (la main lor genoux) 

7. 10 fois tasbih dans rookoo 

8. Diboute droit avannt aile dans sijdah 

9. Lire 10 fois tasbih 

10. Aile dans sijdah, lire 3 fois subhaana rabiyal a’Iaa +10 fois 
tasbih 

1 1 . Assizé lire 1 0 fois tasbih avant faire 2eme sijdah 

12. 2eme sijdah. lire 1 0 fois tasbih 

2eme Rak’at 

1. Dibout 

2. 15 fois tasbih 

3. Alham ek sura 

4. 10 fois tasbih 

5. Rookoo (la main lor genoux) 

6. 3 fois subhaana rabiyal ‘azwim + 1o fois tasbih 

7. Dressé avant aile dans sijdah lire 10 fois tasbih. 

8. Sijdah 

9. 3 fois subhaana rabiyal a’Iaa + 1 0 fois tasbih 

1 0. Assizé lire 1 0 fois tasbih avant aile dans deuxieme sijdah 

11. 2eme sijdah 

1 2. Lire 3 fois subhaana rabiyal a’Iaa + 1 0 fois tasbih 

13. Assise pou complété 2eme rakaat 

14. Lire tout doah qui habitué lire dans namaz lor 2eme rakaat 

Rak’at : 

15 fois tasbih le temps dibout 

Le reste pareil couma in explique couma 1er rakaat 

4 t "‘ c Rak’at : 

15 fois tasbih couma dibout 
Le reste pareil couma pou complète 2eme rakaat 

De ça façon la ou pou fini lire ça tasbih la 75 fois dans chaque rakaat, 
c'est a dire 300 fois en tout. 


8, SALAT-UL ISTAGHFAR 

Ça namaz la ou lire pou gagne maghferat (pardon). Dans Tirmizi Shareef 
Hazrat Bakr Siddiqu raconte qui Hoozoor (s.a.w) fine dire qui si arrivé 
quikene fine faire ene peche, li levé et faire wazoo et li faire namaz 
Istaghfar et après li dimande Allah maaf, Insha Allah so péché pou 
pardonné. 

Dans ene l'autre hadith, ena qui Hazrat Ally fine dire : "Ene jour ene 
dimoune fine vine vers Hoozoor (s.a.w) et li ti apé ploré. Li dire "Ya 
Rassoolullah! mo fine faire tellement péché qui mo même pas rappelle. 
Est-ce qui Allah pou faire moi maaf?" Lere la Hoozoor (s.a.w) fine 
recommande li faire namaz Ishtagfar et même so banne péché boucoup 
couma disable dans la mer, Allah pou faire li maaf. 

FAÇON LIRE NAMAZ ISTAGHFAR 


Ou faire niyat 2 rakaat-istaghfar. Dans chaque rakaat ou lire Alham et 11 
fois Qui houwalllah. Apres salaam ou lire 3 fois sa doah la; 

" Vllîilnimiiiîi Maglifiratouka aosa’ou min zonoubi wa ralimatoiika 
arja incli min ainali'. 

Après ca ou aile dans sijdah et ou demande pardon Allah pou ou banne 
péché. 

9. SALATUL HIFZUL IMAN 

Ça namaz la ou lire pour garde ou Iman ferme. Celui qui lire ca, aussi 
longtemps qui li vivre lor dunya li pou ena Iman et 1er li pour quitte dunya 
aussi, li pour parmi banne qui ena Iman. Li pour mort avec ‘laa illaha illallah 
mohammadoor rassooloolah’. Pou ene croyant musulman pas ena kitchose 
plus précieux qui ça. Ou bizin lire ca tous les jours ene fois, ou bien chaque 
semaine ene fois, ou bien chaque l'année ou bien ene fois dans ou la vie et 
ou demande doah pour ou, pour banne freres et sœur musulmans et pour 
moi aussi ou demande doah et pour la religion Islam reste éternellement lor 
duniya. 


FAÇON LIRE NAMAZ HIFZUL IMAN 


Ou lire 2 rakats nafil avec niyaat salatul hifzul iman. Dans chaque rakaat 
apres Alham ou lire 15 fois Qui houwallah. Apres salaam ou lire 11 fois 
darood shareef. Apres ça ou dimande doah la: 

Allahouma iiini as-alouka Imaanaii daema. wa qalban Uliaaslii'aa 
Wa Iviiiâiian ‘aaflvaa, wa yaqeenan swacliqaa, wa deenan qayyimaa, 
wa rizqan tavvibaa, wa ‘’anialaui-inutaqabbalaa, wa ‘aafiyata min 
koulli balivvatin. Wa as-alouka liousiial ‘aaqibati wa clawaamal 
‘aaqibati wa’ taniaamal ‘aafiyati wa as-alouka slioukrou ‘alal 
‘aafiyati wa as-alokal gliinaa ‘aiiin naas biralimatika ya arhamar 
raahimeen. 

Apres ça ou aile dan sijdah et ou dimande doah. 

XQ. SALATUL HAAJAT 

Jour Jummah(vendredi), après namaz Jummah, ou lire 6 rakaats nafil avec 
niyyat salatul haajat. Ou lire 2 rakaats par 2 rakaats. Dans chaque rakaat 
après Alham ou lire 3 fois Qui houwallah. Apres 2 rakaats ou faire salaam 
et lire 100 fois : 

Wa oufawwicluo amri illallalii innallalia baswiroum bil ibâdi. 

Apres ca diboute ou lire 2 rakaats encore après ou faire salaam et ou lire 
100 fois : 

JVi’mal mowla wa ni’man naswir. 

Apres ça ou lire encore 2 rakaats pareille et après salaam ou lire : 

AI la lion in in a rabbi inni maglilooboon fantaswii*. 

Hazrat Sayedena Makhdodm Sayed Ashraf dire qui : " Mo murshid (peer) 
fine enseigne moi ça et li fine dire moi qui quand meme n'importe qui 
difficulté mo été, avec Salatul haajat so barakat, Allah pou sauve moi et 
banne doah jaiz pou qabool. 

il. SALAT UL HAAJAT fm 

Si quelqu’un dans difficulté, li lire 2 rakaats nafil avec niyyat salatul haajat 
après namaz Esha. Dans chaque rakaat après Alham li lire 1 fois Ayatul 


15 


kursi et 1 1 fois Qui houwallahou Ahad. Apres salaam li lire 1 1 1 fois darood 
ashrafia et apres li aile dans sijdah, li prend wasila Hoozoor (s.a.w) li 
dimande doah avec Allah pendant 3 nuits continuelle. Avec la grâce Allah 
so désir pou qabool et so difficulté pou fini 

Darood Ashrafia : 

Allahoumma swalle ala sayyedena mohammadin wa ala ale 
savvcdcna mohammadin kaiiia touliihho wa tardwa bi an tonswaalia 
alailie swalaatoii wnsalaaman alaika va ltasoollallali swalle 
wasallim alaika va habiballali. 

12 . SALATUL ASRAAR 

Pou gagne succès tout le temps, banne grand savant(theologien) ti ape lire 
ca namaz la.Ena boucoup façon lire sa.Ene dan sa banne façon la,couma 
lleme jour la lune, apres namaz Maghrib ou lire 2 rakaalts nafil salatul 
asraar.Dans chaque rakaat, apres Alham ou lire 11 fois Qui 
houwallah, apres salaam ou lire 1 1 fois darood ghausia, apres ca ou aile 
dans sijdah.Avec wasila Hoozoor(s.a.w) ek Hazrat Ghausse Azam ou 
dimande doah Allah et valeur 1 1 roupies ou faire sirni ou faire fateha et ou 
partage sirni la ou banne ti zenfant Insha allah tou ou banne désir pou 
accompli. 

13 . SALATUS SHIFAA 

Pou préserve ou are bane maladie et pour les autre maux, ou lire ça 
namaz la. Ou lire 2 rakaats nafil salaat us shifaa. Dans chaque rakaat 
après Alham ou lire 3 fois Qui Houwallah. Après salaam ou lire 1000 fois ca 
doah la: 

Yaa baddiil ‘ajabi bil kliair irlianmi ilaa vniimiddcen. 

Après ou dimande doah pou ça malade la. Après doah ou soufflé dans de 
l'eau si ou malade ou même ou boire, li sinon ou faire malade la boire ça 
de l'eau la et ou dimande doah pou li. Avec la grâce Allah, malade la pou 
dégagé. 

14, ISALE SAWAAB 

Pour ene personne qui fine mort pou li gagne sawaab de ou part, lire 2 
rakaat nafil. Dans chaque rakaat lire Alham ou lire 11 fois Qui Houwallah. 
Apres salaam ou lire Tabaarakallazi. Après ça ou dimande doah avec 
Allah, "Eh Allah! avec wasila ou Mehboob et avec bénédiction ça nafil, 
avec ça sura la, donne li place dans jannat. Ou capave dimande les autre 
doahs encore. 

Dans hadith fine dire qui dans chaque bon travail ou capave partage ça 
neki la are banne personnes qui fine mort la zotte profité. Avec ça nafil la 
ou capave envoyé doah pour Hoozoor (s.a.w), Hazrat Ghausé Paak et 
done les autres Auliah Karaam et aussi pour tout rooh musulmans. 

Ahle sunnat zotte aquida li coumme ça. Namaz li pou Allah et so sawaab 
ou capave partage li avec banne rooh. Ça parole la li dans Sahae sitta. 


1S, SALAT-US-SHIFAA 

Ça namaz la lire pou preserve ou are banne maladie. Ou capave faire 
dimoune malade la lire si li en position pou lire. Façon lire: Avant ou lire 
sura yasin 1 fois après ou lire 2 rakaats namaaz avec niyyat 
Salat-us-Shifaa. Sura qui ou conné ou lire. Après ça namaz la ou lire 
1 0OOfois: Ya aliado va samaclo va witro va fardo 

Si ou pe lire namaz la pou ou même ou lire ça doah la haut la et ou soufflé 
lor ou. Si ene l'autre dimoune qui malade, ou lire doah la et ou soufflé lor 
dimoune qui malade la. 


16, SALAT-US-SHIFAA 

Si ou ena douleur dans le corps ou bien ene madame 1er fine gagne 
douleur pou li gagne baba, ou capve lire ça namaz nafil la pou li. Dans 
chaque rakaat ou lire Alham et 25 fois Qui yaa ayyoïdial kafiroun. 

Après namaz la ou lire 1 1 1 fois Ya kaafiou va sliaflou ya maafion. A 
coté ene douleur ou soufflé et aussi ou capave soufflé dans l'eau ou boire 
ou bien ou faire qui pe souffert la boire. 

17, SALAT-UL FAT AH 

Si ou dans tracas l'examen, ou procès la cour ou bien ou peur ene l'ennemi 
qui pe donne ou misère, soit dans la case ou dans travail, ou lire ça namaz 
la. Rappelle bien Hoozoor (s.a.w) ti montré ça nafil la Hazrat fatima (r.a) et 
Hazrat Ali (r.a). Après namaz Esha, lire 2 rakaats nafil avec niyyat 
Salat-UI-fatah. Dans chaque rakaat, après Alham ou lire 3 fois Qui 
Houwallah. Après ça namaz la, ou lire 10 fois surah Al fatah. Après ça ou 
faire doah pou sauve ou avec tracas, l'ennemi etc. Si ou pas conne lire 
sura Al fatah, ou capave lire 41 fois sura fatiha (Alham). 


N. B- Dans nous édition précédente par ene erreur d'impression, ti publier ki 
besoin lire Sura Al fatah 100 fois apres salat ul Fatah, En fait besoin lire 
seulement 10 fois. Veuillez informer les frères et soeurs ki ene ancienne 
édition pou ki zotte corrige ça dans zotte livre, ou pou gagne thawab pou 
ça. Merci 


18, SALAT-UL-HAJAT 

Si ene ti fille qui n'a pas pe gagne demande, ou ene garçon qui li oussi 
dans ca problème la ou bien pou aile interview etc, ou lire 2 rakaats nafil 
chaque lundi et jeudi après namaz Maghrib. Ou faire niyyat 
Salaat-ul-Haajat. Ou lire sura qui ou conné. Après ça namaz la, ou lire 5 
fois sura Al Mumtahina et ou dimande doah et puis ou soufflé dans ou la 
main et ou passe lor ou licou ou bien ou figure. 

19, SALAT-US- SHUKR 

Dans chaque travail 1er ou gagne sucess ou bien ene satisfaction ou 
besoin lire ça namaz la. Nous appelle ça namaz Shukrana. Hoozoor(s.a.w) 
1er li ti pe gagne victoire lor banne kaafir, ou bien 1er ti pe retourne depuis 
banne voyage ou bien 1er li ti pe tanne ene bon nouvelle, li ti ape lire ça 

namaz la. Avec barakat ça namaz la ti ape gagne barakat dans tout 
banne travail, plan, voyage, bataille etc. 

Façon lire: Ou lire 2 rakaats namaz niyyat Salat-us-Shukr. Dans chaque 
rakaat après Alham ou lire 3 fois Qui Houwallah après ça ou lire 5 fois 

Allahoumma Rabbana ateiia ficlcliiiiya liassanatowii wafil aldierate 
hassanatown waqena azaaban naar. Après ça ou aile dans sijdah et ou 
dimande doah. 


Douze mois so uafiê chaque êa êuue so uafiê 


BANNE NAFILS ZOT PROFITS 

Nafil pou ça douze mois qui mo fine écrire la, li dans banne tradition et 
pratique Ashrafi. Hazrat Makhdoom Ashraf Jahangeer (r.a) fine dire qui 
chaque peer so silsila fine ordonne zot banne moorid pou lire nafil ça 
douze mois la. 

Silsila couma Quadria et chishtiah zotte Ustad, Hazrat Ghausse paak (r.a) 
et Khwaja Gharib Nawaz (r.a) ti pe lire ça banne nafil la régulièrement. 
Zotte ti pe dire qui ça banne nafil la ena boucoup sawab. Ça banne nafil la 
rappelle Salaat-UI-Mustajabud Da'waat, ce qui veut dire qui banne 
personne qui faire ça namaaz la, zotte gagne ene bénédiction spéciale et 
doah qui zotte dimandé qabool. Ena boucoup récompense si lire ca banne 
nafil la. En bref, tout celui qui lire banne nafil et zotte amene zotte la vie 
d'apres islam, Allah envoyé so rahmat particulier lor zotte. Allah Ta'alaa 
préserve zotte aussi contre bala, tracas, du mal, maladie etc. Allah Ta'alaa 
avoye zot mangé et aide zot invisiblement. Zotte reste loin de banne 
l'ennemi personne pas capave faire dominaire lor zotte. 

Hazrat Makhdoom Ashraf li dire qui Allah fine donne li l'occasion pou aile 
faire haj 1 2 fois. Dans chemin, li ti ape joine banne Auliah et tout Auliah qui 
li ti pe joine, zotte tout fine faire boucoup éloge pou ça banne nafil la. Zotte 
tout ti pe lire ça banne nafil la régulièrement. 

NOTE: Ça banne nafil la, li pas faraz ou wajib ou bien sunnate moakkida. 
Ce qui pou lire ça li pou gagne sawab, li pou gagne profit et ce qui pas lire, 
li pas pou profité. Banne Auliah Karaam ti ape lire tout ça banne nafil la. 

La nuit qui la lune visible, ça même la nuit besoin lire ça nafil la et si par 
contrayeté ou pas fine gagne l'occasion lire li, lere la ou capave lire la nuit 
suivante et si oulé ou capave lire li chaque nuit dans ça mois la. 

Besoin lire ça avec niyyat nafil. Après banne nafil la, ou dimande doah pou 
tout banne frères et soeurs musulmans et oussi dimande dans mo haq. 
Allah pou amène tout banne frères et soeurs musulmans dans chemin droit 
et donne nou mohabbat nou le coeur pou nou Mehboob (s.a.w) et so 
banne banda Aulia-e-karam. 

30. MUHARRAM SHAREEF 

Jour la lune visible, après namaz esha ou lire 6 rakaats nafil 2 par 2. Dans 
chaque rakaat ou lire surah Fatiha et Ayatul kursi 1 fois surah Ikhlas 1 1 
fois. Après salaam ou lire 3 fois Soiibliaiial malikil qoodoos sooboohuii 
<|ii(l<liisiiii rabboiuia warabbul malaikati warrooh. Après ça ou 
dimande doah et Allah pou faire qabool, Insha allah. 

21 . YAUM-E-ASHOORA 

Dixième jour Moharram ça même qui nous appelle Yaum-e-Ashoura. Ça li 
ene jour qui ena boucoup barakat et Allah faire banne doah qabool. Hazrat 
Abdullah bin Masood (r.a) fine raconté qui Hoozoor (s.a.w) fine dire celui 
aide so famille ou ene musulman pauvre, Allah pou avoye so nourriture et 
pou sauve li are banne malheurs pendant toute l'année. 

Jour Ashoura d'abord ou faire Ghoussul, après ou lire 2 rakaats nafil 
comme suite: Dans chaque rakaat ou lire Alhamdo Lillah et après ça 10 
fois qui huwalaho ahad. Après salaam lire 1 fois Ayat-ul-kursi et 9 fois 
Darood qui nou lire dans namaaz la (Darood Ibrahim), après ça ou dimande 
doah. Insha Allah, ou pou gagne boucoup barakat et tout ou banne doah 

pou qabool. Ça jour la, li bon garde roza, ena boucoup sawaab. Hoozoor 
(s.a.w) fine dire qui après Ramzan, roza qui pli ena sawaab, c’est Roza 
Ashoura. Banne qui garde ça roza la, di feu l'enfer pas pou brûle zotte. 
Allah pou garde tou nou banne frères et soeurs musulmans dans saya nou 
Nabi et faire nou marche lor chemin qui nou Rassool (s.a.w) fine montre 
nou. 

22. SAFAR 

Jour qui la lune visible, après namaz Esha ou lire 4 rakkats nafil. Dans 
premier ou lire sura fateha et Al kaferoon,dans 2eme Alhamdo et Qui 
houwallah,dans 3eme ou lire Alhamdo et sura Falaq (Qui arouzabirabbil 
falaq).Dans 4eme rakaats ou lire Alham et sura An naas. Après salaam ou 
lire 70 fois Darood et apres lire 21 fois Subliaiiallalii walliamclo lillali 
wala-ilalia illallalio wallalio ackbar wala hawla wala qouwata ilia 
billaliil ali .vil 'azwim après ça ou dimande doah. 

23. RABI UL A WW AL 

Jour qui la lune visible, après namaz Maghrib ou lire 2 rakaats nafil. Dans 
chaque rakaat ou lire Alhamdoulillaah et 3 fois Qui Houwallahu ahad. 
Après salaam ou lire 100 fois ça darood la : Allalioumma swalle alla 
savvcdcna moliammadiii wa 'alan ale savvedcna iiioliammadiii wa 
Imarik wa swallim, birahmatika >a arhamar raaliimin. Après ça ou 
dimande doah. 

24. RABI UL AKHIR 

Troisième jour la lune visible, après namaz Esha ou lire 4 rakaats nafil, ou 
lire n'importe qui surah ou conné, après salaam ou lire 111 fois Yaa 
boudoo o ya badi o. 

25. JAMAP IL AWAL 

Jour qui la lune visible, après namaz esha, ou lire 4 rakaats nafil. Dans 
chaque rakaat, après sura fateha ou lire sura Nasra (Izaja) 7 fois, après 
salaam ou lire 25 fois Astagli firullaha vaazal jalaali wal ikraam min 

jami'iz zunubi wal aasam et après ou faire doah. 

26» JAMAD IL AKHER 

Jour qui la lune visible, après namaz Esha, ou lire 2 rakaats nafil. Dans 
chaque rakaat,ou lire sura fateha et ene fois "Leilafe Quoraishin". Après 
salaam ou lire 1 fois sura Yusuf. Si ou pas capave lire Quran shareef, ou 
lire Ya samaloom 500 fois. Après ça ou faire doah. 

27. RAJAB 

Jour la lune visible, après namaz esha ou lire 2 rakaats nafils. Dans 
chaque rakaat ou lire Alhamdolillah et 3 fois Qui yaa ayyouhal kafiroun et 
3 fois Qui houwallah o ahad. Après salaam ou aile dans sijdah et ou 
dimande doah. 

28. LA NUIT MEHRAJ 

27eme nuit Rajab nou appelle ça la nuit Mehraj. Ça la nuit la li ene grand la 
nuit de bénédiction. A propos ca la nuit la, Hoozoor (s.a.w) fine dire qui 
n'importe qui musulman faire ibadaat et li garde roza le lendemain, Allah 
pou donne li sawaab 100 banané so ibadaat. Ça la nuit la ena12 nafil pou 
lire 2 rakaats chaque fois. Dans chaque rakaat lire Alham et 3 fois fois Qui 
Houwallah. Quand fini complète ça 12 rakaats la bizin lire 100 fois 
Subliaiiallali walliamclo lillali walailaha illallalio wallaliou ackbar et 
aussi 600 fois Astaglifiriillali rabbi min kulle zambiii wa atoubo ilai 
et plus 100 fois encore Darood Shareef et après dimande doah. Le 
lendemain garde roza. Ler la Insha allah, ou doah pou qabool. 

29. SHABAAN 

Jour la lune visible, après namaz Esha ou lire 2 rakaats nafil. Dans chaque 
rakaat ou lire Alhamdolillah et 3 fois Qui Houwallah. Après salaam ou lire 
100 fois darood shareef, après ça ou dimande doah. 

30» NAFIL SÜABE BARAAT 

Dans shabbe Baraat ou lire 12 rakkats nafils,ou lire 2 rakaats par 2 rakaats. 
Dans chaque rakaat ou lire Alhamdolillah et 10 fois Qui Howallah. Après 
salaam ou lire 100 fois kalima Twayyeba,10 fois Kalima Shahadat et 10 
fois Kalima Tamjid et ou aile dans sijdah et ou dimande doah. 

La nuit shabbe Baraat ena boucoup l'importance. Dans hadith ena qui 
Hoozoor (s.a.w) fine dire qui dans ça la nuit la, depuis le coucher du soleil 
jusqu'à fajar, Allah dimande banne banda dans dunya si ena quikene qui 
pou dimande pardon ou quikene pe dimande nourriture quikene qui dans 
difficulté qui pe dimande aide ou quikene pe dimande succès dans 
n'importe qui projet. Tous ça la Allah dire dimandé et li pou accorde. 
Dans ça la nuit la, doah qui ou pou dimandé Li accordé. 

Après namaz Maghrib oussi ou lire 6 rakaats nafils 2 rakaats Umar 

Darazi, 2 rakaats Rizk et 2 rakaats Dafaan Bala. Après chaque 2 rakaats 
ou lire Yasin et doah Nisfe Shabaan et après ou dimande les autre doahs. 
Si ou pas conne lire Yasin ou capave lire 21 fois Qui Houwallah ou 1 1 fois 
Al Hamdo. 

31. RAMZAN 

Jour la lune visible, après namaz esha ou lire 2 rakaats nafil. Dans chaque 
rakaat après Alham ou lire 1 1 fois Qui Houwallah. Après salaam ou lire 1 
fois inna fatahna. Si ou pas capave lire Quran Shareef ou lire 100 fois 

Allaliumma iiinaka afouoiui (oubibboiil afwa fa'fouaimi, après ça ou 
faire doah. 

32 . SHAABE O ADAR 

Ça la nuit la li ene de plus grand la nuit parce qui Allah Talaa finne nomme 
ça la nuit la lailatul Qadr en d'autre mots, ene la nuit supérieur a tous les 
autres la nuit la ou pou gagne boucoup sawab. 

Hoozoor (s.a.w) fine raconte aventure ene homme pieux. Li fine faire 
ibadaat pendant mille bananés et la journée li ti pe faire Jihad. Banne 
sahaba fine dimandé " Ya Rasooloollah! Ou Ummat zotte longévité bien 
moins. Couma zot pou capave faire autant ibadaat." Banne sahaba fine 
dans tristesse et Rassool (s.a.w) pe pensée lor la. A ce moment, Allah 

fine envoyé sura Inna Anzalna et Allah dire "Eh mo mehboob! Mo fine 
faire ene la nuit pou to banne Ummat qui li supérieur qui mille mois". En 
d'autre mots, celui qui faire ibadaat ça la nuit la, Allah donne li sawaab pou 
mille mois ibadaat. 

NAFIL SHABBE QADR 

Shabbe Qadr so nafil ena 4 rakaats. Ou lire li après namaz Esha. 

FAÇON LIRE NAFIL SHABBE QADR 

Dans chaque rakaat ou lire Alham et 3 fois Inna Anzalna et Qui Houwallah 
50 fois. Après salaam ou aile dans sijdah et ou lire 11 fois Sublianallahi 
wal liamclulillalii wala ilaaha illallaliou wallaaliou ackbar walaa 
liawla walaa qouwwata ilia billaaliil al ion I azim. 

Après ça ou lève lor sijdah et dimande doah. Insha Allah ou doah pou 
qabool. 

Hazrat Aisha (r.a) fine dimandé "Ya Rassoolallah! Dans shabbe Qadar, qui 
doah mo pou lire?" Hoozoor(s.a.w) fine reponde Lire ça doah la: 

Allalioumma iiinaka afoowoon tohibbool ’afawa fa'faoaimi. 

Aussi bisoin lire ça doah la: Allalioumma in ni as-alokal afwa wal 
'aafiata wal morafatacl claema fiddiné wadclunva wal akhera. 

33. SHAWWAL fLA LUNE EIPÏ 

Jour qui la lune visible ou lire 4 rakaats nafils après namaz Esha. Dans 
chaque rakaat après sura fateha ou lire 25 fois Qui Houwallah. Après 
salaam ou lire Subhanallahi walhamdoulillah wala ilaha illallaho wallaho 
ackbar wala hawla wala qouwata ilia billahil ali yil azwim 70 fois et après 
ça ou lire 70 fois darood après ça ou dimande doah. 

34. ZIL OAD 

Jour la lune visible, après namaz Esha ou lire 2 rakaats nafil. Dans chaque 
rakaat après Alham ou lire 3 fois sura Inna Anzalna. Si ou pas conne ça 


24 


sura la, ou lire 1 1 fois Qui Houwallah et après salaam ou lire 1 1 fois darood 
et oussi ou lire 1 1 fois sura fateha (alham) et ou aile dans sijdah et ou 
dimande doah. 

3S.ZILHAJ 

Jour la lune visible, après namaz Esha ou lire 2 rakaats nafil. Dans chaque 
rakaats après Alham ou lire 1 fois surah Al kaferoon (Qui ya ayyohal 
kaferoon). Après salaam ou lire 21 fois Ayatul kursi et 21 fois Qui 
Houwallah et finalement 21 fois darood shareef et après ou dimande doah. 


Note : Si dans livre la ou fine trouve quik faute ou ena 
quikchose qui ou pas comprend ou rende moi ene service, vine 
joine moi (Musjid Al-Aqsa) pou explications. En ce qui concerne 
bann fautes, mo a disposition pou faire rectification. Merci 


S.M. AHMAD ASHRAF JILANY 


